als_Latn dik_Latn sag_Latn
Protesta e kësaj fundjave që u zhvillua në shumë qytete të Rusisë, që nga Vladivostoku në Paqësor deri në Shën Peterburg dhe disa qytete në Siberinë e largët, nisi nga publikimi i një videoje në Youtube nga Fondacioni anti-korrupsion i drejtuar nga Aleksej Navalny, i cili gjatë protestës në Moskë u arrestua, duke u dënuar me 15 ditë burg dhe një gjobë financiare.
Bëhet fjalë për një investigim nga Navalny dhe bashkëpunëtorët e tij për të denoncuar rrjetin korruptiv pranë kryeministrit Dmitry Medvedev. Në video tregohet se Medvedev ka akumuluar një pasuri përrallore brenda dhe jashtë Rusisë, që përfshin shtëpi, toka apo jahte përmes një rrjeti fals bamirësie.
Në Youtube kjo video është parë më shumë se 12 milionë herë.
Aleksej Navalny, 40 vjeçar, me profesion avokat ka bërë të mundur mobilizimin e një pjese të vogël të shoqërisë, por shumë të rëndësishme, për një çështje që po kthehet në gangrenë në vendin e tij: korrupsioni i kastës drejtuese politike nën udhëheqjen e Putinit.
Meral, gruaja që nuk ka frikë Erdogan. Njihuni me ish ministren e Brendshme të Turqisë
Një grua mund të jetë zgjidhja e problemeve në Turqi dhe sfiduesja më e madhe ...Lexo më shumë
Aleksej Navalny është gjithashtu Sekretar i Përgjithshëm i Partisë Progresiste, në aleancë kjo me partinë e Boris Nemcov, kundërshtarit të Vladimir Putin që u vra në vitin 2015. Navalny u diplomua për drejtësi në Rusi në vitin 1998 dhe më pas studioi edhe financë. Në vitin 2000 u bë pjesë e partisë Jabloko, me të cilën në vitet 2004-2007 u bë lider i lëvizjeve anti-qeveri në Moskë. Në vitin 2005 themeloi grupin rinor Alternativa Demokratike, lëvizje e cila financohej nga një Organizatë Jo Fitimprurëse me lidhje të forta me Kongresin Amerikan. Sipas një sondazhi të shkurtit 2017, 53% e rusëve nuk e njihnin fare Navalnyn. Ndër ata që e njihnin, 43% kishin një mendim negativ, 35% ishin krejtësisht indiferentë dhe 16% mendonin pozitivisht.
Fondacioni anti-korrupsion
Navalny ka krijuar Fondacionin e tij në vitin 2011. Përmes blogjeve dhe disa projekteve, ai ka marrë një numër të madh denoncimesh nga qytetarët, të cilët tregonin rastet flagrante të korrupsionit. Stafi, i përbërë nga më shumë se 90 avokatë, verifikon, kontrollon dhe bën bilancin e dëmit të shkaktuar nga veprimet korruptive.
Por gjithsesi, kjo lëvizje mbetet ende e vogël. Rusia ka një popullsi që i kalon 140 milionë njerëz, ndërsa në protestat e anti-korrupsionit kanë marrë pjesë jo më shumë se 100,000 persona në 82 qytete të ndryshme.
Pse është një protestë e rëndësishme, pavarësisht numrave modestë
Edhe pse numrat nuk janë frymëzues, janë shumë kuptimplotë. E para, sepse prej vitit 2012 në Rusi nuk ndodh asnjë reagim i fortë publik kundër pushtetit të Vladimir Putin. Së dyti, sepse Navalny i bën thirrje pjesës më të moderuar të shoqërisë ruse, atyre të arsimuarve që kanë akses në internet (vetëm gjysma e rusëve navigojnë në internet), që duan të bëhen pjesë e opinionit publik, sepse pas thirrjeve të tij fshihen mesazhe perëndimore, të cilat Rusia rrallë herë i ka dëgjuuar që nga koha e Carit. Së treti, protesta edhe pse në minoritet, ka një objektiv të qartë dhe madhor: denoncimin e korrupsionit të qeverisë.
Joe DioGuardi: Mandati i 2-të i Ramës shans për reformën në drejtësi, pse u votua aq shumë dhe pse ra PD
Ai njihet si njeriu që hap telashe, për këtë edhe vetë ai është ...Lexo më shumë
Zgjedhjet presidenciale
Navalny ka deklaruar hapur se do të kandidojë në zgjedhjet presidenciale në mars të vitit 2018. Është thuajse e sigurtë se këto zgjedhje do ta kurorëzojnë Putinin si president edhe për gjashtë vite të tjera. Mbështetja elektorale e presidentit Putin është shumë e lartë, mbi të gjitha falë aktivizmit në fushën ndërkombëtare si agresioni ndaj Ukrainës, aneksimi i Krimesë, ndërhyrja në Siri. E gjithë kjo i ka bërë rusët të mendojnë se ata vlejnë dhe kanë gjetur dinjitetin e humbur pas shembjes së Bashkimit Sovjetik.
Por gjithsesi, Navalny e bezdis presidentin Putin. Ka qenë gazeta Guardian që më herët ka publikuar të dhënat sipas së cilave Putin do të bëjë gjithçka të jetë e mundur që Navalny të mos kandidojë në ato zgjedhje.
Në vitin 2013, Navalny u dënua për “përvetësime të paligjshme”, akuzë e cila sipas shumë burimeve u orkestrua në zyrat e Kremlinit. Çështja u pezullua, pra Navalny nuk shkoi në burg, por dënimi penal nuk i lejon kandidimin.
Në vitin 2015, Partia Progresiste e Navalny nuk mundi të regjistrohej në zgjedhjet lokale edhe pse ligjërisht kishte mbledhur të gjitha fimat për të marrë pjesë./Tiranapost.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn